Source: https://www.vssr.sk/clanok-z-titulky/skolstvo-cakaju-dalsie-vyznamne-zmeny-2019.htm/
Timestamp: 2020-08-10 21:51:14+00:00

Document:
Verejná správa SR - Školstvo čakajú ďalšie významné zmeny
Príspevok upozorňuje na novelu zákona o výchove a vzdelávaní (školský zákon) a na novely ďalších „školských“ zákonov s účinnosťou od 1. septembra 2019, 1. októbra 2019 a 1. januára 2021.
Príspevok upozorňuje na novelu zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a na novely ďalších „školských“ zákonov, ktoré prijala NR SR zákonom č. 209/2019 Z. z., ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. V príspevku sa zmenám, ktoré prináša táto novela, budeme venovať v širšom kontexte. Zmeny realizované novelou nadobúdajú účinnosť 1. septembra 2019, 1. októbra 2019 a 1. januára 2021.
Novelou školského zákona sa zavádza povinné predprimárne vzdelávanie v materskej škole ako súčasť plnenia povinnej školskej dochádzky pre päťročné deti v materskej škole.
Stupne vzdelania a doklady o získanom vzdelaní – § 16 až § 18 školského zákona
Dieťa alebo žiak úspešným absolvovaním príslušného vzdelávacieho programu alebo jeho ucelenej časti získa príslušný stupeň vzdelania, konkrétne:
Vyššie odborné vzdelanie (postsekundárne)
Základné umelecké vzdelanie
Dokladom o získanom vzdelaní je:
osvedčenie o absolvovaní predprimárneho vzdelania,
vysvedčenie o absolventskej skúške a absolventský diplom,
vysvedčenie o štátnej jazykovej skúške.
Dokladom o získanom stupni vzdelania je osvedčenie o absolvovaní predprimárneho vzdelávania, ktoré sa vydáva na základe žiadosti zákonného zástupcu alebo zástupcu zariadenia. S účinnosťou od 1. januára 2021 dokladom o získanom stupni vzdelania v materskej škole bude osvedčenie o získaní predprimárneho vzdelania, ktoré budú vydávať všetky materské školy zapísané v sieti škôl a školských zariadení SR (ďalej len „sieť“) na konci školskej dochádzky v materskej škole.
Materská škola – § 28, § 28a, § 28b školského zákona
Materská škola je dôležitým prvkom v procese výchovy a vzdelávania detí. Základným cieľom materskej školy je utvárať predpoklady na ďalšie vzdelávanie detí, podporovať ich osobnostný rozvoj, rozvíjať ich schopnosti a zručnosti. Materská škola zabezpečuje výchovu a vzdelávanie prostredníctvom školského vzdelávacieho programu, ktorý deťom poskytuje predprimárne vzdelanie. Materská škola sa zriaďuje spravidla pri počte desať detí.
S účinnosťou od 1. januára 2021 sa novelou § 28 ods. 2 školského zákona špecifikujú formy výchovy a vzdelávania z hľadiska organizácie materskej školy; materská škola bude poskytovať poldennú alebo celodennú výchovu a vzdelávanie.
Príspevok zákonného zástupcu na čiastočnú úhradu výdavkov za pobyt dieťaťa v materskej škole
Vzdelávanie v materských školách sa uskutočňuje za čiastočnú úhradu (okrem materských škôl pri zdravotníckych zariadeniach):
výšku mesačného príspevku zákonného zástupcu na čiastočnú úhradu výdavkov materskej školy zriadenej orgánom miestnej štátnej správy v školstve určí riaditeľ materskej školy; výška príspevku na jedno dieťa musí byť určená najviac sumou neprevyšujúcou 7,5 % sumy životného minima pre jedno nezaopatrené dieťa podľa § 2 písm. c) zákona č. 601/2003 Z. z. o životnom minime a o zmene a doplnení niektorých zákonov v znení neskorších predpisov;
výšku mesačného príspevku zákonného zástupcu na čiastočnú úhradu výdavkov za pobyt dieťaťa v materskej škole zriadenej obcou určí zriaďovateľ všeobecne záväzným nariadením.
Dátum publikácie: 19. 8. 2019
Dohoda o zmene pracovnej zmluvy na výkon funkcie riaditeľa školy
Uzatvorenie pracovného pomeru na určitú dobu s riaditeľom školy
Pracovný pomer riaditeľa školy
Pracovná zmluva riaditeľa školy

References: § 16
 § 18
 § 28
 § 28
 § 28
 § 28
 § 2